VANHA TESTAMENTTI AVAUTUU
PSALMIT, osa 1
Siirrymme tarkastelemaan Psalmeja. Se on Raamatun pisin kirja.
Se on monin tavoin myös helpoin kirja. Se on helpoin löytää.
Se sijaitsee aivan Raamatun keskellä.
Sitä ei tarvitse etsiä sisällysluettelosta.
Kirja on myös helppolukuisin.
Sen kulttuuria ja käsitteistöä tarvitsee vähiten selittää.
Se on ihmeellistä, kun ajattelee Psalmien ikää.
Ne kirjoitettiin yli tuhannen vuoden aikana ainakin 2 500 vuotta sitten.
Silti ne tuntuvat ajankohtaisilta.
Muita Vanhan testamentin osia joutuu kääntämään uudelleen -
uutta liittoa ajatellen.
Psalmeja käytettiin Uudessa testamentissa jumalanpalveluksissa.
Psalmit ovat heprealainen virsikirja. He eivät kutsu kirjaa Psalmeiksi.
Psalmi-sana tarkoittaa helähdystä. Se viittaa kielisoittimiin.
Psalmeissa esiintyvä Sela-sana on herättänyt paljon keskustelua.
Joku vitsaili, että Daavid sanoi näin, kun harpun kieli katkesi.
Se on musiikkiin liittyvä käsite.
Tämänkaltaiset termit pois lukien Psalmeja on helppo ymmärtää.
Aion esitellä teille tämän mahtavan kirjan.
Juutalaiset kutsuvat kirjaa sopivasti "ylistyksiksi".
Sana "juutalainen" tarkoittaa ylistystä.
Se tulee juuda-sanasta, joka tarkoittaa ylistystä.
"Juutalainen" tarkoittaa ylistävää ihmistä.
Psalmit sisältävät 150 runoa, jotka on sovitettu musiikkiin.
Ne voidaan lausua tai laulaa. Kolmas tapa on huutaa ne julki.
Joitakin henkilöitä kehotettiin huutamaan niitä.
Kuvittele tuhansia ihmisiä matkalla Jerusalemiin.
He täyttivät temppelit, kukkulat ja Öljymäen ja huusivat Psalmin.
Herra on kuningas! Riemuitkoon maa.
Kuvittele, kuinka huuto raikui.
Me englantilaiset emme ole innostuneita huutamisesta.
Niitä voidaan käyttää yksityisesti tai julkisesti.
On olemassa kahdenlaisia Psalmeja: minä-psalmeja ja me-psalmeja.
Yhteislauluista suuren osan pitäisi olla me-lauluja.
Kotona voi laulaa minä-lauluja.
Jeesus sanoi: "Kun rukoilet, mene huoneeseesi, sulje ovi ja sano:"
"Isä meidän, anna meille tänä päivänä..."
Yksinkin rukoillessamme rukoilemme osana Jumalan kansaa.
Muilla on samat tarpeet.
Kaikki rukous ja palvonta on yhteistä.
Jotkin Psalmit ovat henkilökohtaisia: Minä, minua...
Niistä suurin osa on Daavidin käsialaa.
Ne kattavat lähes kaiken, mitä Jumalalle voi sanoa.
Tarkastelemme myöhemmin kolmea Psalmien erityisluokkaa, -
pyydän-, kiitos- ja anteeksipsalmeja.
Lausumme jatkuvasti Jumalalle: "Voisitko? Kiitos. Anteeksi."
Psalmit eivät ole pappien toimitusta varten.
Alttareita, pappeja, pyhiä vaatteita tai suitsukkeita tuskin esiintyy.
Psalmit on tarkoitettu kansalle. Ne ovat tavallisia ihmisiä varten.
Ne ilmaisevat sydämen uskontoa.
Sydämen uskonto koskettaa tunteita ja ajatuksia.
Psalmit kattavat koko tunteiden kirjon.
On syvää surua. Eräs lause, joka koskettaa minua syvästi, on:
"Laita kyyneleeni pulloosi, Herra."
Siihen aikaan surutaloon ei lähetetty kukkavihkoja.
Lähetettiin noin 10 cm:n korkuisia lasisia pulloja.
Pulloa pidettiin silmän alla ja siihen itkettiin kyyneleitä.
Pullo lähetettiin osanoton ilmaisuna vainajan omaisille.
Psalminkirjoittaja sanoo: "Laita kyyneleeni pulloosi, Herra."
Psalmeissa on suurta iloa, turhautumista ja vihaa.
Jotkin vihaiset Psalmit ovat aiheuttaneet närää.
Tutkijat kutsuvat niitä kirouspsalmeiksi.
Niissä huudetaan kostoa. Jotkin Psalmit ovat verenhimoisia.
Autuas se, joka ottaa lapsesi ja murskaa heidän päänsä kiveen.
Pitäisikö uskovien käyttää tuollaista Psalmia?
Tarkastelemme ongelmakohtia. Se on suurin, vaikka muitakin on.
Luther sanoi, että Psalmeissa kurkistetaan joka uskovan sydämeen.
Calvin sanoi, että Psalmeissa katsomme peiliin -
ja näemme sydämemme.
Joku sanoi, että joka Psalmissa lukee hänen nimensä ja osoitteensa.
Psalmit ovat VT:n inhimillisin osa. Samaistumme niihin helposti.
Ei siis ihme, että se on Vanhan testamentin tunnetuin osa.
Se on myös rakkain osa. Siitä kielii Psalmin 23 laaja tuntemus ja käyttö.
Sitä lauletaan jalkapallo-otteluissakin.
Psalmi 23 on luultavasti väärinymmärretyin ja -käytetyin.
Luther sanoi, että Psalmit ovat Raamattu pienoiskoossa.
Se on siteeratuin Vanhan testamentin kirja Uudessa testamentissa.
Siteeratuin jae Uudessa testamentissa on Ps. 110:1:
"Herra sanoi herralleni: 'Istu oikealle puolelleni. Kukistan vihollisesi.'"
Kaikki Psalmit eivät ole Psalmien kirjassa.
Oli nimittäin muitakin Psalmeja ja psalmienkirjoittajia.
Tiedän ainakin 11 muuta: Mooses ja Miriam, 2. Moos. 15, -
Debora, Tuom. 5, Hanna, 1. Sam.
Monet Psalmit ovat naisten käsialaa. He pitävät runoudesta enemmän.
Se johtuu aivotoiminnan erilaisuudesta.
Miehillä runouden arvostus ei synny luonnostaan.
Naisilla runouden arvostus on vaistomaista.
Job kirjoitti kolme Psalmia. Jesaja ja Hiskia kirjoittivat yhden Psalmin.
Jeremia, Joona. Joona käytti Psalmeja rukoillessaan.
Joona oli kuollut, kun hän oli valaan sisällä. Valas nielaisi ruumiin.
Joona sanoi rukoilleensa sheolista, kuolleiden maailmasta, -
jonka salvat sulkeutuivat hänen takanaan ainiaaksi.
Hän käytti viittä Psalmia rukouksessaan.
Vastauksena Jeesus yhdisti Joonan hengen ja ruumiin, -
kun valas oksensi Joonan rannalle.
Hänestä tuli esikuva Jeesuksen ylösnousemukselle.
Joonan ihme oli ylösnousemus. Siksi Jeesus sanoi:
"Niin kuin Joona oli kolme päivää ja yötä valaan vatsassa," -
"niin minä tulen olemaan maan syvyyksissä."
Myös Habakuk kirjoitti Psalmin.
Psalmeista suuri osa on koottu Psalmien kirjaan hartauksia varten.
Se sisältää oikeastaan viisi kirjaa.
Jako on otettu mukaan raamatunkäännöksiimme:
Ensimmäinen kirja, toinen kirja, kolmas kirja...
Nämä viisi virsikirjaa muodostavat yhdessä Psalmit.
Ne ovat keskenään hyvin erilaisia esimerkiksi pituuden suhteen.
Lyhyin on Psalmi 117. Siinä on kolme jaetta.
Psalmi 119 on pisin.
Ystäväni yritti parantaa henkilöä, mutta tämä kuoli.
Hän käski kaikkien lukea Psalmin 119, sillä välin kun hän rukoili.
Hän sai olla rauhassa 20 minuuttia.
Mies pääsi pälkähästä. Kuollut nimittäin virkosi.
Psalmien laajuus vaihtelee henkilökohtaisesta maailmanlaajaan.
Niiden syvyys vaihtelee ylimmästä ilosta synkimpään suruun.
On Psalmeja masentuneille: "Miksi olet masentunut, sieluni?"
Kertosäe toistuu Psalmeissa 42 ja 43.
Kaikki Psalmit ovat hepreankielistä runoutta.
Niitä kuuluu lausua ääneen. Ne eivät sovi analysoitavaksi.
On hyvä mietiskellä Psalmeja, -
mutta niiden analysointi tuhoaa niiden kauneuden.
Täytyy lukea koko Psalmi läpi ja ajatella sitä.
Tarvittaessa sen voi lukea uudelleen.
Taululla näkyvät viisi Psalmien kirjaa.
Jokainen kirja päättyy doksologiaan, ylistyslauluun.
Jokaisen kirjan lopussa annetaan kunnia Jumalalle.
Ensimmäinen kirja päättyy ylistyslauluun Psalmissa 41.
Ylistyslauluja on Psalmeissa 72, 89 ja 106.
Psalmi 150 on itsessään ylistyslaulu. Se päättää Psalmien kirjan.
Miltä tahansa tuntuukin ja mikä tahansa on mieliala, -
päätä aina antamalla Jumalalle kunnia. Se on opetus.
Kirjojen koko vaihtelee Psalmien pituuksien mukaan.
Ensimmäisessä ja viimeisessä kirjassa on yli 40 Psalmia.
Keskimmäisissä on 30, 16 ja 16 Psalmia.
Luultavasti käärön pituus ratkaisi kirjan koon.
Jumalan nimiin liittyy mielenkiintoinen seikka.
Elohim ei ole erisnimi. Se on sana "Jumala".
Sana on monikossa.
Yhtä Jumalaa tarkoittava sana on "El".
Se on samankaltainen kuin "Allah". Se tarkoittaa yhtä Jumalaa.
"Eloha" tarkoittaa kahta Jumalaa. "Elohim" tarkoittaa kolmea Jumalaa.
Vanhassa testamentissa käytetään Jumalasta sanaa "Elohim".
Siihen liitetään aina yksikkömuotoinen verbi. Kolme Jumalaa ovat yhdessä.
Ensimmäinen lause Raamatussa on "Alussa Jumalat loi taivaan ja maan."
"Loi" on yksikössä ja "Jumala" kolmen monikossa.
Kolminaisuus esiintyy Raamatussa ensimmäisestä lauseesta alkaen.
Tämä asia on vielä peitossa juutalaisilta.
He käsittävät sen samanlaisena kuin kuningattaren "me":
"Olemme isoäiti." Se on kuninkaallinen "me".
Se on enemmän! Jumala on kolme yhdessä.
Jos Jumala olisi yksi, Hän ei voisi olla rakkaus.
Jumalaa ei voi sanoa rakkaudeksi, jos on vain yksi Jumala.
Emme usko, että Jumalia on kolme.
On yksi Jumala kolmessa persoonassa.
Näin voi sanoa, että Jumala on rakkaus. Et voi olla rakkaus itseksesi.
Jumalan nimi on Jahve.
Henkilö Israelista kertoi, -
että nimi koostuu kolmesta sanasta: mennyt, nykyisyys ja tulevaisuus.
Se on olla-verbin muoto. Sen voisi kääntää sanalla "oleminen".
Jumala, joka oli, on ja on tuleva. Minä pidän sanasta "aina".
Aina-Jumala. Ensimmäisessä kirjassa käytetään pääosin Jahve-nimeä.
"Jahve" esiintyy siinä 272 kertaa ja "Elohim" vain 15 kertaa.
Toisessa kirjassa "Elohimia" käytetään enemmän.
Kolmannessa kirjassa on samoin kolme kertaa enemmän "Elohimia".
4. ja 5. kirjassa "Jahve" esiintyy 339 kertaa ja "Elohim" 7 kertaa.
Se vaihtelee Psalmien luonteen ja kirjoittajan mukaan.
Daavid kirjoitti pääosin 1. ja 2. kirjan ja osia 5. kirjasta.
Eräs merkittävä asia on se, -
että "Elohim" kertoo Jumalan tuonpuoleisuudesta.
Hän on kaukana ja täysin erilainen kuin me. Hän on Korkein Jumala.
Jumalan nimi "Jahve" kertoo läheisyydestä Jumalan kanssa.
Se heijastelee henkilökohtaista suhdetta.
Piirteet täytyy pitää tasapainossa. Tarvitsemme molempia.
Jumala on tuonpuoleinen, erilainen ja kaukainen mutta silti läheinen.
Jos ajattelee vain toista, ei ole tasapainossa.
Toiset tulevat liian tuttavallisiksi Jumalan kanssa.
Toiset ovat liian kaukana Jumalasta eivätkä käytä Hänen nimeään.
Sama tapahtuu Herramme suhteen.
Jotkut puhuvat "Kristuksesta". Se on kaukaisempi kuin "Jeesus".
Jeesus on nimi, jonka kautta meillä on läheinen suhde Häneen.
Jos ihmisestä on helpompi sanoa Kristus kuin Jeesus, -
hänen kannattaa pohtia suhdettaan Jeesukseen.
Täytyy käyttää ansaittuja arvonimiä ja läheisiä etunimiä.
Psalmit ovat tasapainossa. Ne alkavat ja loppuvat läheisellä nimellä.
Daavid kirjoitti Psalmeista valtaosan.
Hänen Psalminsa ovat 1. ja 2. kirjassa. Joitakin on 5. kirjassa.
Muistatteko Korahin? Hän oli Jumalan kiroama ja kapinoi Moosesta vastaan.
Hänen pojistaan tuli kuoron jäseniä liitonmajassa ja sitten temppelissä.
He kirjoittivat monia Psalmeja. Ne ovat 2. ja 3. kirjassa.
Psalmit 42―49 ovat korahilaisten kirjoittamia.
Asafin pojat oli toinen temppelikuoro.
Heidän Psalminsa ovat 3. kirjassa, Psalmit 73―83.
Monien Psalmien kirjoittaja on tuntematon. Niitä on 4. ja 5. kirjassa.
Myös tuntemattomaksi jääneet ovat saaneet Psalminsa esiin.
Mooses kirjoitti yhden. Se on 4. kirjassa:
"Herra, olet turvamme polvesta polveen."
Laulu perustuu suoraan Psalmiin 90, ja Mooses kirjoitti sen.
Minun tekee pahaa, kun sitä lauletaan aselevon muistosunnuntaina.
Siinä lauletaan: "Kätesi vain on riittävä ja turvamme on varma".
Miksi sitten käytämme miljoonia puntia puolustukseen?
Cromwellin ajoista on sanottu: "Luota Jumalaan ja pidä ruuti kuivana."
Perehdytään Psalmien syntyyn.
Mooseksen Psalmi, Ps. 90, on vanhin.
Se on Mooseksen ajoilta.
Daavid kirjoitti eniten Psalmeja. 73 Psalmissa on hänen nimensä.
Monet ovat selvästi hänen käsialaansa.
Kirjasta yli puolet on Daavidin kirjoittamaa.
Kuollessaan hän sanoi olleensa Israelin suloääninen laulaja.
Kuulin mahtavan todistuksen erään henkilön kääntymyksestä.
Hän sanoi: "Kun menin kotiin, koko maailma lauloi."
"Ylitin sillan, ja puro lauloi minulle. Linnut lauloivat ja kaikki lauloi."
"Menin laulaen kotiin ja sisälle taloon."
"Siellä oli vaimoni, ja minä lauloin ja hän lauloi."
"Vaimoni ompeli. Ompelukonekin lauloi, koska se oli Singer."
Tapasin kerran Amerikassa kirurgin.
Olimme TV-ohjelmassa vieraana.
Mies oli yöpynyt melko halvassa hotellissa.
Hän oli nojannut parvekkeen kaiteeseen neljännessä kerroksessa.
Kaide antoi periksi. Hän syöksyi pää edellä betoniselle reunakiveykselle.
Hänen kallonsa halkesi. Hän makasi siinä kuolleena.
Hänet vietiin ruumishuoneeseen.
Kaksi päivää myöhemmin Herra herätti hänet kuolleista.
Hän heräsi eloon ja kertoi kokemuksestaan.
Daily Mail -lehdessä kerrotaan samanlaisesta tapauksesta.
Näitä kertomuksia kuuluu arvioida hyvin huolellisesti.
Henkilö, jonka tapasin, kävi taivaassa. Hän kulki puutarhassa Herran kanssa.
Hän kuuli musiikkia. Hän etsi ympäriltään kuoroa ja orkesteria -
mutta ei nähnyt niitä. Hän ihmetteli: "Ääni kuuluu niin läheltä!"
Yhtäkkiä hän tajusi, että kukat ja puut lauloivat.
Koko luomakunnassa on musiikkia.
Sittemmin asia on todettu tieteellisesti.
Eräässä tiedejulkaisussa kerrottiin, että puiden musiikkia on äänitetty.
Raamattu on todistanut jo vuosia, että koko luomakunta on täynnä laulua.
Puut laulavat Herralle. Meitä ei ole viritetty kuulemaan sitä.
Minulla on kotona nauhalla enkelten laulua.
Emme yleensä kuule sitä.
Taivaan kiitos, sillä muuten emme enää avaisi suutamme.
Se on niin kaunista, että oma laulaminen loppuisi siihen.
Daavid oli Israelin suloääninen laulaja.
Paimenena hän ymmärsi näitä asioita. Hän oppi laulamaan maaseudulla.
Hänellä ei ollut kedolla muuta viihdykettä kuin soittimensa.
Juuri hän koki, että luomakunta lauloi hänen kanssaan ihanana kuorona.
Raamatussa kerrotaan, että Salomo kirjoitti 1 005 laulua.
Niistä vain puoli tusinaa on julkaistu. Mitä tapahtui 999:lle?
Minulla on asiasta teoria.
Salomoa pidetään Vanhan testamentin viisaimpana miehenä, -
mutta kutsuisitko viisaaksi miestä, joka hankki 700 anoppia?
Hänellä oli 700 vaimoa ja 300 jalkavaimoa.
Uskon, että hän rakastuttuaan kirjoitti jokaiselle rakkauslaulun.
Vain yksi oli Jumalan valinta, joten vain yksi rakkauslaulu on julkaistu.
Kysäisen asiaa Salomolta, kun tapaan hänet.
Salomo kirjoitti muutaman Psalmin. Ne ovat hyvin kauniita.
Yhden hän lauloi, kun temppeliä rakennettiin.
Daavid ei saanut rakentaa temppeliä, koska hänellä oli verta käsissään.
Salomo, rauhan mies, rakensi temppelin.
Psalmi paljastaa Salomon sydämen. Temppeli oli hieno, mutta hän lauloi:
"Jos Herra ei huonetta rakenna, rakentajat turhaan vaivaa näkevät."
Se on mahtava ajatus Israelin loistokkaimman rakennuksen tekijältä.
Miksi Psalmit kirjoitettiin? Miten ne tulivat kirjoitetuksi?
Ne nousivat todellisesta elämästä.
Siksi ne puhuttelevat meitä todellisessa elämässä.
Jokaisen taustalla on todellinen tilanne ja kokemus.
Yleensä runon kirjoittaja on tietyssä tunnetilassa.
Monilla Psalmeilla on historiallinen otsikko.
Ne kertovat, mitä kirjoitushetkellä tapahtui.
14 Psalmia kertoo Daavidin elämästä.
Hänen elämäntarinansa tulee ilmi Psalmeista.
Kerran Daavidin piti paeta henkensä edestä omaa poikaansa, Absalomia, -
joka oli kaapannut vallan.
Hän kirjoitti Psalmin 3 pakomatkalla.
Se huokuu nöyryytystä. Isän piti juosta pakoon omaa poikaansa.
Psalmin 7 Daavid kirjoitti Kus- nimisestä benjaminilaisesta.
Hän kirjoitti Psalmin 18, kun hän oli pelastunut Saulin kynsistä.
Pelastuttuaan hän kirjoitti Psalmin.
Daavid teki kahdesti syntiä. Tiedätte ensimmäisestä Batseban kanssa.
Siihen ei tarvittu saatanaa.
Se oli Daavidin oma päähänpisto.
Kannattaa miettiä tarkkaan, mitä langettaa saatanan niskoille.
Synneistä suurimpaan osaan ei ole tarvittu saatanaa.
Synti Batseban kanssa oli käännekohta, jolloin alkoi alamäki.
Sinä iltapäivänä alkoi kansakunnan rappio.
Daavid ei tarvinnut siihen saatanaa. Hän teki sen aivan itse.
Naatan paljasti hänen syntinsä ja sanoi: "Sinä olet se mies."
Daavid kirjoitti Psalmin 51: "Jumala, ole minulle armollinen."
"Luo minuun puhdas sydän."
"Älä ota minulta pois Pyhää Henkeäsi. Älä poista nimeäni elämän kirjasta."
Psalmi 51 on liikuttavaa luettavaa.
Daavidin toisessa synnissä saatanalla oli näppinsä pelissä.
Saatana kysyi: "Kuinka suuri kuningas olet nyt, Daavid?"
"Kuinka paljon sotajoukkoja sinulla on?"
Väenlasku oli turha. Daavid toimi ylpeydestä.
Saatana vietteli hänet väenlaskuun.
Daavid laski ja kertoi luvun.
Syntinsä tajuttuaan hän kirjoitti Psalmin 30.
Psalmi on koskettava.
Hän sanoi kuihtuneensa niin kauan, kun hän ei tunnustanut syntiään.
Kun hän tunnusti syntinsä, terveys palasi.
On valaisevaa käydä paikoissa, joissa Daavid kirjoitti Psalmit.
Kuolleenmeren rannalla on vain suolaa ja hiekkaa.
Jos kulkee rotkoa ylös, saapuu vesiputouksen ja lammikon luo.
Paikan nimi on Een-Gedi. Se on näkemisen arvoinen.
Kauempaa näyttää siltä, että siellä on vain autiomaata, -
mutta yllättäen siellä onkin lammikko ja vesiputous.
Onko joku käynyt siellä? Tiedät paikan.
Täältä löytyy luola, jossa Daavid piileksi, kun Saul tuli tarpeilleen.
Daavid hiipi lähemmäs ja leikkasi palan Saulin vaatteesta.
Kun Saul lähti, Daavid tuli ulos ja sanoi: "Taisit unohtaa jotakin."
"Olisin voinut tappaa sinut."
Saul heltyi hetkeksi ja sanoi: "Olet minua parempi mies."
"Olisin tappanut sinut." Hän päästi Daavidin menemään.
Daavid kirjoitti monia Psalmeja piileskellessään Een-Gedissä.
Siellä oli raikasta vettä. Vesi oli tärkeä Daavidin Psalmeissa.
Hän varmasti ui putouksen alla, -
koska hän puhuu ylitseen käyvistä kuohuista.
Hän viljelee erityisiä sananparsia.
Hän kuvailee Jumalaa usein kallionaan ja linnoituksenaan.
Se on Masada.
Een-Gedistä etelään on kolmion muotoinen kallio.
Siellä käytiin viimeinen taistelu roomalaisten ja juutalaisten välillä.
Roomalaiset rakensivat tien ylös. Rakentaminen vei puolitoista vuotta.
Kun he pääsivät ylös, kaikki juutalaiset olivat tehneet itsemurhan.
Tämä on se kallio ja linnoitus. Se tarjosi varman turvapaikan.
Kun Daavid puhui Jumalasta kallionaan ja linnoituksenaan, -
hänellä täytyi olla Masada mielessään.
Psalmit kirjoitettiin todellisissa paikossa ja elämäntilanteissa.
Daavid on hyvin rehellinen Psalmeissa.
Hän avautui ja ilmaisi tunteensa. Se tuli häneltä luonnostaan.
Yleensä miesten on vaikea puhua tunteistaan.
Siksi naiset ovat enemmän äänessä, kun rukoillaan yhdessä.
Naisilla puhumisesta vastaava aivojen osa on kehittyneempi.
Siksi tulkeista valtaosa on naisia.
Miesten pitää opetella ilmaisemaan ajatuksiaan ja tunteitaan.
Toivon, että huomenaamuna miehet ovat yhtä paljon äänessä kuin naiset.
Pyhä Henki voi ratkaista senkin. Siksi on tärkeää saada henkikaste.
Hän koskettaa ensin kieltä ja vapauttaa ilmaisemaan itseäsi.
Tiedän miehiä, jotka ovat itkeneet viimeksi lapsena.
Kun Pyhä Henki täyttää heidät, he oppivat taas itkemään.
Psalmit kirjoitti mies, joka oli täynnä Pyhää Henkeä.
Ei ole tavallista, että mies kirjoittaa runoja -
ja tuo rehellisesti julki pelkonsa ja huolensa.
Psalmi 23 nousee tietysti Daavidin paimenen arjesta.
Mieleeni nousee sokea mies, George Matheson.
Hänellä oli sokeiden kello, josta saa selville kellonajan tunnustelemalla.
Hän piti sitä liivinsä taskussa.
Kerran hän veti kelloaan ja sanoi Jumalalle:
"Sydämeni köyhä, heikko on, kunnes se Herransa löytää."
"Ei sillä varmaa toimenjousta oo, se vaihtelee vedon myötä."
"Ei se voi vapaasti kulkea, ennen kuin sen vapautat."
"Orjuuta se rakkaudellas, niin se hallitsee, kuolematon."
Virsi on sokean runoilijan tekemä. Se alkoi kellon vetämisestä.
Näin Psalmit syntyivät. Arjessa tapahtui jotakin.
Selvästikin Psalmi 29 syntyi kovalla ukonilmalla.
Daavid joutui sen armoille. Ukkonen oli mahtava.
Jokainen jae puhuu Jumalan äänestä.
Jumalan ääni kuulostaa ukkoselta.
Hän sanoi: "Tämä on rakas Poikani, johon olen mieltynyt."
Ihmiset luulivat sitä ukkosenjyrähdykseksi.
Kaikki Psalmit eivät ole henkilökohtaisia.
Jotkin ovat Jumalan koko kansaa varten.
Kriisistä syntyneet Psalmit ovat erilaisia kuin arkielämän Psalmit.
Monet Psalmit syntyivät kriisissä.
Kansalliset Psalmit nousevat kansallisesta kriisistä.
Muistan, että toisen maailmansodan aikana kirkot olivat tupaten täynnä, -
etenkin Dunkerquen tapahtumien aikaan. Sään suhteen saatiinkin ihme.
Se pelasti brittisotilaat. Jumalaa huudetaan apuun kriisiaikana.
Laulamme kriisiaikana: "Herra, olet turvamme polvesta polveen".
Jotkin Psalmit syntyivät kansallisen kriisin aikana.
Monien taustalla oli tavallinen tapahtuma, kuten kruunajaiset.
Daavid kirjoitti Psalmin 2 Salomon kruunajaisia varten.
Psalmista käy ilmi, miten Daavid halusi nähdä lupauksen täyttyvän:
"Olen isä pojallesi, kun hän on kuningas."
Psalmissa sanotaan: "Tänä päivänä sinut synnytin. Olet poikani."
Monet Psalmit rohkaisevat elämään hurskaasti.
Psalmilla 119 rohkaistaan lukemaan Raamattua.
Psalmin joka jakeessa on synonyymi Raamatulle:
Herran laki, käskyt, säädökset, määräykset, päätökset tai asetukset.
Toiset Psalmit rohkaisevat rukoilemaan.
Psalmi 92 rohkaisee sapatinviettoon.
Sen mukaan sapatti ei ole klo 11:00 alkava tilaisuus vaan koko päivä.
"Hyvä on aamulla julistaa armoasi ja yön tullen totuuttasi."
Tästä alkoivat aamu- ja iltajumalanpalvelukset sunnuntaisin.
Nykyään aamukokous on 1,5 tuntia. Loppupäivä on pyhitetty itselle.
Emme ole enää sapattilain alla. Meille jokainen päivä on Herran päivä.
Jotkin Psalmit opastavat yleistä käyttäytymistä.
On olemassa erityisiä psalmiryhmiä.
Tarkastellaan joitakin ryhmiä.
Psalmit 22―24 muodostavat tärkeän ryhmän.
Rakenne muistuttaa jälleen voileipää.
Ikävä kyllä, ihmiset haluavat nuolla täytteen, ja leipä jää syömättä.
Psalmit kuuluvat yhteen. Ne ovat risti, sauva ja kruunu.
Herra on ensin Pelastaja, sitten Paimen ja lopuksi Kuningas.
Psalmi 22 alkaa sanoilla: "Jumalani, Jumalani, miksi minut hylkäsit?"
Sitä seuraa paimenpsalmi 23. Herraa ei voi kutsua Paimeneksi, -
ellei ole ensin tullut ristille ja kohdannut Herran Pelastajanaan.
Psalmia 23 lauletaan ei-uskovien hautajaisissa ja jalkapallo-otteluissa.
Ihmiset, jotka eivät koskaan ole käyneet Psalmin 22 läpi, -
luulevat voivansa omistaa Psalmin 23.
Herran Paimenena tuntevien täytyy muistaa Psalmi 24:
"Kuka on kunnian Kuningas? Nostakaa päänne, te portit!"
Hän tulee kuninkaiden Kuninkaana ja herrojen Herrana.
Jeesus on hyvä Paimenemme vain, -
koska Hän oli ensin Pelastajamme ja tuleva Kuninkaamme.
Ei voi pitää kiinni paimenosasta ilman kahta muuta.
Olen kirjoittanut pienen kirjasen, -
johon olen kääntänyt Psalmit 22―24 nykykielelle.
"Jumalani, Jumalani, miksi? Miksi jätit minut yksin?"
Miksi vaikutat niin kaukaiselta, liian kaukaiselta, -
jotta voisit auttaa tai kuulla. Huudan päivällä, mutta en saa vastausta.
Ulvon pimeässä, mutta helpotusta ei tule. Tässä ei ole järkeä!
Olethan läpikotaisin hyvä.
Esi-isämme luottivat Sinuun, ja Sinä autoit heidät vaikeuksista.
Kun he luottivat Sinuun, he eivät joutuneet pettymään.
Minua kohdellaan kuin maan matoa.
Saan osakseni vain halveksuntaa ja pilkkaa. He ilvehtivät ja ivaavat:
'Hän vetosi Herraan. Katsotaan, auttaako Herra häntä nyt.'
'Vapauttakoon Herra nyt hänet.' Jospa he vain tietäisivät."
Tämä Psalmi oli selvästi Jeesuksen mielessä, sillä se loppuu sanoihin:
"Se on täytetty!"
Sitten Psalmi 23: "Ainoa Jumala, joka on olemassa, juutalaisten Jumala," -
välittää minusta yksilönä, niin kuin paimen lampaastaan, -
niin ettei minulta ikinä puutu mitään, mitä tarvitsen.
Hän ohjaa minut lepäämään sinne, missä on paljon ruokaa.
Hän antaa minulle uutta elämää, kun olen uupunut.
Hän pitää minut oikealla tiellä, jotta Hänen hyvä maineensa säilyy.
Vaikka kulkisin läpi syvän, pimeän rotkon, jossa vaara vaanii, -
en pelkää vahingoittuvani koska olet vieressäni.
Ryhmysauvasi varjelee ja käyräsauvasi ohjaa minua.
Psalmi 24: "Avaa kaupungin portit ammolleen! Avaa linnoituksen ovet!"
Hänen Majesteettinsa astuu sisään.
Kuka on tämä ihmeellinen Kuningas? Juutalaisten väkevä Jumala.
Israelin voittamaton Jumala.
Avaa ammolleen kaupungin portit, linnoituksen ovet!
Hänen Majesteettinsa saapuu. Kuka on tämä ihmeellinen Kuningas?
Jumala, joka käskee maailmankaikkeuden voimia.
Hän on tuo mahtava kuninkaallinen.
Hiljenny hetkeksi ja ajattele Häntä."
Hanki kirjanen, jos kiinnostuit.
Psalmit puhuvat, ja nämä kolme Psalmia kuuluvat yhteen.
Psalmia 23 ei saa irrottaa asiayhteydestään.
Ensi kerralla käsittelemme seuraavia ryhmiä.
Suomennos: TV7
Pawsonin opetussarjoja voi tilata TV7:n verkkokaupasta: www.tv7.fi/kauppa tai kauppa@tv7.fi